08/01/2020 | Administración LocalMunicipal
Carballo
Aprobación inicial da modificación n.º 6 da RPT do Concello de Carballo

Aprobación inicial da modificación n.º 6 da RPT do Concello de Carballo O Pleno municipal, en sesión 16/19 extraordinaria celebrada o 23 de decembro de 2019, aprobou inicialmente a modificación n.º 6 da relación de postos de traballo do Concello de Carballo. De acordo co artigo 202.2 da Lei 2/2015, do 29 de abril, de Emprego Público de Galicia, ábrese un prazo de información pública, mediante a inserción deste anuncio no BOP, durante vinte (20) días hábiles para a presentación de alegacións, reclamacións ou suxerencias, dirixidas á Alcadía da Corporación. Se durante o prazo establecido non se presentasen alegacións, reclamacións ou suxerencias, o acordo considerarase definitivamente aprobado. A modificación inicialmente aprobada consiste en: 1.º.–Aprobar os organigramas corrixidos, como consecuencia da plasmación no documento das modificacións n.º 1, 2, 3, 4 e 5 da RPT, e, ao tempo, incorporar xa as modificacións propostas na modificación n.º 6 (Anexo I do acordo). 2.º.–Modificar o Organigrama da Área de Urbanismo e Obras, consonte ao Texto Anexo, e crear un novo posto, con código 07.03.01.03, Xefe de Sección de Proxectos e Obra Pública e Infraestruturas, xunto coa súa valoración (VPT) e inserción do posto no listado da RPT, segundo o establecido no Anexo II (VPT, fichas descritivas, e modificación da plantilla de persoal), así como as fichas descritivas do resto de postos da Área nos que se faga preciso plasmar a nova denominación resultante da reorganización das unidades. Crear unha praza de técnico medio de AE, grupo A2, nivel CD 22, contía de complemento específico 2019 de 13.662,48 €. 3.º.–Modificar o organigrama da Área de Obras e Servizos Básicos, que pasa a se denominar “Agrupación de Obras e Servizos Básicos”, consonte ao disposto no Anexo III do acordo consistente en: – Integrar os postos resultantes da eliminación dos Grupos de Medio Ambiente da Área de Urbanismo e do Grupo de Parques e Xardíns no Grupo de Obras e Servizos. – Redistribuir os postos de destino, pasando dous postos de Oficial do Grupo de Obras e Servizos básicos –que desaparecen, polo tanto, da dita unidade– á Sección de Limpeza, mantemento de edificios, vías e espazos públicos, como Oficial-Tractorista. – Barrar a cobertura dos tres postos resultantes de Oficial Tractorista desta última unidade funcional entre funcionarios ou laborais de plantilla.4.º.–Modificar o organigrama da Área de Servizos Económicos, consonte ao previsto no Anexo IV do acordo.5.º.–Corrixir o erro da falta de constancia na RPT dun posto de Policía Local, que existe na plantilla de persoal, e, xa que logo asignarlle o código 04.01.01.34, e, correlativamente, corrixir os catro postos preexistentes de segunda actividade, que pasan a ter os códigos 04.01.01.35, 04.01.01.36, 04.01.01.37 e 04.01.01.38. Corrixido tal erro, crear cinco novos postos de segunda actividade na Policía Local, cos códigos 04.01.01.39 a 04.01.01.43, ambos incluidos, consonte ao sinalado no Anexo V do acordo, conforme ao cal os postos de segunda actividade na Policía Local pasan a ser nove, cos códigos 04.01.01.35 a 04.01.01.43, ambos os dous incluidos, para policías locais.6.º.–Crear cinco novas prazas de administrativos, C1, nivel CD 16, a incorporar á plantilla de persoal, e, consecuentemente, os postos reflectidos no Organigrama do Anexo I, e na relación RPT do Anexo VI do acordo, a cubrir mediante procesos de promoción interna que suporán a amortización dos postos de orixe de auxiliares administrativos no mesmo número. Ao tempo, modificar a RPT no tocante ao posto con código 09.01.00.02, auxiliar administrativo do Servizo de Biblioteca, que se elimina do dito Servizo para o recolocar no Servizo Xurídico de Urbanismo, creando o código de posto 07.01.02.05. Por último, rectificar o erro material de transcrición da RPT no relativo aos postos de administrativo con códigos 01.01.00.02., 03.02.02.02., 07.01.00.02. e 07.01.00.02., que figuraban, erróneamente, co nivel de CD 18 no lugar do nivel de CD 16 que é o nivel que lles corresponde segundo a valoración de postos de traballo no seu día realizada para elaborar a RPT.7.º.–Modificar a denominación da Área de Acción Social, que pasa a se denominar “Área de Servizos Sociais Comunitarios Básicos”, e do Servizo de Atención Primaria, que pasa a se denominar “Servizos Comunitarios Básicos”, e, consecuentemente, modificar o organigrama para plasmar as ditas denominacións, e a táboa da RPT, consonte ao Anexo I e o Anexo VII. Carballo, 2 de xaneiro de 2020. O alcalde D. Evencio Ferrero Rodríguez